CELEX: 22012D0314
Language: ro
Date: 2012-05-16 00:00:00
Title: 2012/314/UE: Decizia nr. 1/2012 a Comitetului pentru transporturile terestre Comunitate/Elveția din 16 mai 2012 privind acordarea unei reduceri a redevenței aplicate traficului vehiculelor grele de marfă și legate de prestații în cazul vehiculelor din clasa de emisii EURO VI

19.6.2012   
            
            
               RO
            
            
               Jurnalul Oficial al Uniunii Europene
            
            
               L 158/24
            
         DECIZIA NR. 1/2012 A COMITETULUI PENTRU TRANSPORTURILE TERESTRE COMUNITATE/ELVEȚIA
   din 16 mai 2012
   privind acordarea unei reduceri a redevenței aplicate traficului vehiculelor grele de marfă și legate de prestații în cazul vehiculelor din clasa de emisii EURO VI
   (2012/314/UE)
   COMITETUL,
   având în vedere Acordul dintre Comunitatea Europeană și Confederația Elvețiană privind transportul feroviar și rutier de mărfuri și călători, în special articolul 51 alineatul (2),
   întrucât:
   
               (1)
            
            
               În conformitate cu articolul 40, de la 1 ianuarie 2001, Elveția percepe, în mod nediscriminatoriu, o redevență pe vehicule pentru costurile ocazionate de acestea (redevență aplicată traficului vehiculelor grele de marfă și legată de prestații).
            
         
               (2)
            
            
               În conformitate cu articolul 44, părțile contractante urmăresc introducerea unor măsuri ecologice în vederea reducerii particulelor emise de vehiculele grele de marfă.
            
         
               (3)
            
            
               În conformitate cu articolul 7 alineatul (5), fiecare parte contractantă își asumă obligația de a nu supune vehiculele omologate pe teritoriul celeilalte părți contractante unor condiții mai restrictive decât cele care sunt în vigoare pe propriul său teritoriu,
            
         DECIDE:
   Articolul 1
   Se acordă temporar vehiculelor din clasa de emisii EURO VI o reducere de 10 % față de nivelul categoriei de redevență aplicabile.
   Articolul 2
   Reducerea menționată la articolul 1 se acordă numai vehiculelor care dispun de o mențiune în certificatul de înmatriculare al vehiculului sau un certificat echivalent emis de autoritățile naționale care să ateste că vehiculul corespunde clasei de emisii EURO VI. Certificatul trebuie să fie transportat în autovehicul.
   Articolul 3
   Autoritățile competente elvețiene își rezervă dreptul de a verifica respectarea valorilor limită de emisii în cazul oricărui vehicul EURO VI care beneficiază de o reducere a redevenței.
   Articolul 4
   Elveția își rezervă dreptul de a reexamina situația cu privire la reducerea menționată la articolul 1 începând cu 2014 și apoi să scadă valoarea reducerii sau să îi pună capăt, după caz.
   Articolul 5
   Prezenta decizie intră în vigoare la 1 iulie 2012.
   
      Adoptată la Berna, 16 mai 2012.
      
         
            Președintele
         
         Peter FÜGLISTALER
      
      
         
            Șeful delegației Uniunii Europene
         
         Fotis KARAMITSOS